CELEX: 62007CA0319
Language: sk
Date: 2009-07-09 00:00:00
Title: Vec C-319/07 P: Rozsudok Súdneho dvora (tretia komora) z  9. júla 2009 — 3F, predtým Specialarbejderforbundet i Danmark (SID)/Komisia Európskych spoločenstiev, Dánske kráľovstvo, Nórske kráľovstvo (Odvolanie — Úľavy na dani týkajúce sa námorníkov pracujúcich na palubách lodí zapísaných v dánskom medzinárodnom registri lodí — Rozhodnutie Komisie o nevznesení námietok — Žaloba o neplatnosť — Pojem dotknutá osoba — Zamestnanecké odbory — Prípustnosť žaloby)

29.8.2009   
            
            
               SK
            
            
               Úradný vestník Európskej únie
            
            
               C 205/3
            
         Rozsudok Súdneho dvora (tretia komora) z 9. júla 2009 — 3F, predtým Specialarbejderforbundet i Danmark (SID)/Komisia Európskych spoločenstiev, Dánske kráľovstvo, Nórske kráľovstvo
   (Vec C-319/07 P) (1)
   
   (Odvolanie - Úľavy na dani týkajúce sa námorníkov pracujúcich na palubách lodí zapísaných v dánskom medzinárodnom registri lodí - Rozhodnutie Komisie o nevznesení námietok - Žaloba o neplatnosť - Pojem „dotknutá osoba“ - Zamestnanecké odbory - Prípustnosť žaloby)
   2009/C 205/03
   Jazyk konania: angličtina
   
      Účastníci konania
   
   
      Odvolateľ: 3F, predtým Specialarbejderforbundet i Danmark (SID) (v zastúpení: A. Bentley, QC, A. Worsøe, advokát)
   
      Ďalší účastníci konania: Komisia Európskych spoločenstiev (v zastúpení: N. Khan a H. van Vliet, splnomocnení zástupcovia), Dánske kráľovstvo, Nórske kráľovstvo
   
      Predmet veci
   
   Odvolanie proti uzneseniu druhej rozšírenej komory Súdu prvého stupňa z 23. apríla 2007 vo veci T-30/03, Specialarbejderforbundet i Danmark (SID)/Komisia Európskych spoločenstiev, ktorým Súd prvého stupňa rozhodol o neprípustnosti žaloby navrhujúcej zrušenie rozhodnutia Komisie K(2002) 4370 v konečnom znení z 13. novembra 2002 považujúceho opatrenia spočívajúce v daňovom znížení uplatniteľné na námorníkov na palube dánskych lodí za štátnu pomoc zlučiteľnú so spoločným trhom — Pojem dotknutá osoba — Zamestnanecké odbory
   
      Výrok rozsudku
   
   
               1.
            
            
               Uznesenie Súdu prvého stupňa Európskych spoločenstiev z 23. apríla 2007, SID/Komisia (vec T-30/03), sa čiastočne zrušuje v rozsahu, v ktorom Súdu prvého stupňa Európskych spoločenstiev neodpovedal na tvrdenia 3F týkajúce sa jednak jeho konkurenčného postavenia vo vzťahu k iným odborovým zväzom v rámci vyjednávania kolektívnych zmlúv uplatňujúcich sa na námorníkov a jednak sociálnych aspektov vyplývajúcich z daňových opatrení týkajúcich sa námorníkov zamestnaných na lodiach zapísaných do dánskeho medzinárodného registra lodí.
            
         
               2.
            
            
               Námietka neprípustnosti podaná Komisiou Európskych spoločenstiev na Súd prvého stupňa Európskych spoločenstiev sa zamieta.
            
         
               3.
            
            
               Vec sa vracia Súdu prvého stupňa Európskych spoločenstiev, aby rozhodol o návrhoch 3F týkajúcich sa zrušenia rozhodnutia Komisie K(2002) 4370 v konečnom znení z 13. novembra 2002 o nevznesení námietok proti dánskym daňovým opatreniam uplatňujúcim sa na námorníkov zamestnaných na palubách lodí zapísaných v dánskom medzinárodnom registri lodí.
            
         
               4.
            
            
               O trovách konania sa rozhodne neskôr.
            
         
      (1)  Ú. v. EÚ C 211, 8.9.2007.